FI Euroopan unionin virallinen lehti L 184/1

NEUVOSTON ASETUS (EY) N:o 824/2007,

annettu 10 päivänä heinäkuuta 2007,

tiettyjä kalastustuotteita koskevien yhteisön autonomisten tariffikiintiöiden avaamisesta ja hallinnoinnista vuosina 2007–2009

(ETA:n kannalta merkityksellinen teksti)

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen ja erityisesti sen 26 artiklan,

ottaa huomioon komission ehdotuksen,

sekä katsoo seuraavaa:

(1) Eräiden kalastustuotteiden tarjonta yhteisössä on nykyisin riippuvainen kolmansista maista tulevasta tuonnista. On yhteisön edun mukaista suspendoida kokonaan tai osittain kyseisten tuotteiden tullit asianmukaisen suuruisissa yhteisön tariffikiintiöissä. Jotta kyseisten tuotteiden kehitysnäkymät eivät vaarantuisi yhteisössä ja jotta asianomaiset yhteisön tuotannonalat saisivat riittävästi tuotteita, tällaisia kiintiöitä olisi avattava soveltaen erilaisia tulleja eri tuotteisiin sen mukaan, miten herkkä asianomainen tuote on yhteisön markkinoilla.

(2) Kaikille yhteisön tuojille olisi varmistettava yhtäläinen ja keskeytyksetön pääsy mainittuihin kiintiöihin, ja kiintiöille vahvistettavia määriä olisi sovellettava keskeytyksettä kaikkeen kyseisten tuotteiden tuontiin kaikkiin jäsenvaltioihin, kunnes kiintiöt on käytetty.

(3) Kiintiöiden yhteisen hallinnointijärjestelmän tehokkuuden varmistamiseksi jäsenvaltioiden olisi voitava lukea kiintiöihin tarvittavat määrät, jotka vastaavat niiden tosiasiallista tuontia. Koska tällainen hallinnointimenetelmä edellyttää tiivistä yhteistyötä jäsenvaltioiden ja komission välillä, komission olisi erityisesti voitava seurata, miten nopeasti kiintiöt käytetään loppuun, ja ilmoitettava tästä jäsenvaltioille.

(4) Tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetussa komission asetuksessa (ETY) N:o 2454/93 (1) säädetään tariffikiintiöiden hallintajärjestelmästä, jossa sovelletaan tuotteiden vapaaseen liikkeeseen luovutusta koskevien ilmoitusten vastaanottamispäivän mukaista aikajärjestystä. Komission ja jäsenvaltioiden olisi hallinnoitava tämän asetuksen nojalla avattuja tariffikiintiöitä tämän järjestelmän mukaisesti.

(5) Koska kalastustuotteita koskevien yhteisön autonomisten tariffikiintiöiden avaamisesta ja hallinnoinnista vuosina 2004–2006 24 päivänä helmikuuta 2004 annetun neuvoston asetuksen (EY) N:o 379/2004 (2) voimassaolo päättyi 31 päivänä joulukuuta 2006, 1 päivän tammikuuta 2007 ja tämän asetuksen voimaantulon välisenä aikana ei ollut käytettävissä autonomisia tariffikiintiöitä. Koska kaikkiin tällä asetuksella avattuihin kiintiöihin sovelletaan loppukäyttöä koskevia edellytyksiä edullisen tullikohtelun saamiseksi, tätä asetusta ei voida soveltaa takautuvasti. Aiemman kiintiöjärjestelmän jatkuvuuden varmistamiseksi olisi säädettävä uudesta järjestelmästä, jossa voidaan alentaa 1 päivän tammikuuta 2007 ja tämän asetuksen voimaantulon välisenä aikana vapaaseen liikkeeseen laskettujen kalastustuotteiden tulleja. Uudessa järjestelmässä olisi otettava asianmukaisesti huomioon loppukäyttöä koskevat edellytykset ja kiintiöissä käytettävissä olevat määrät.

(6) Ottaen huomioon asian kiireellisyyden on syytä poiketa Euroopan unionista tehtyyn sopimukseen ja Euroopan yhteisöjen perustamissopimuksiin liitetyn kansallisten kansanedustuslaitosten asemasta Euroopan unionissa tehdyn pöytäkirjan I osan 3 kohdassa tarkoitetusta kuuden viikon määräajasta,

ON ANTANUT TÄMÄN ASETUKSEN:

1 artikla

1. Liitteessä lueteltujen tuotteiden tuontitullit suspendoidaan tariffikiintiöissä liitteessä mainituilla jaksoilla ja kunkin tuotteen osalta mainitun kiintiötullin ja määrällisen kiintiön rajoissa.

2. Liitteessä lueteltujen tuotteiden tuontiin sovelletaan 1 kohdassa tarkoitettuja kiintiöitä vain, jos ilmoitettu tullausarvo on vähintään samansuuruinen kuin viitehinta, joka on vahvistettu tai vahvistetaan kalastus- ja vesiviljelytuotealan yhteisestä markkinajärjestelystä 17 päivänä joulukuuta 1999 annetun neuvoston asetuksen (EY) N:o 104/2000 (3) 29 artiklan mukaisesti.

2 artikla

Komissio hallinnoi 1 artiklassa tarkoitettuja tariffikiintiöitä asetuksen (ETY) N:o 2454/93 308 a, 308 b ja 308 c artiklan mukaisesti.

3 artikla

Komissio ja jäsenvaltiot toimivat tiiviissä yhteistyössä tämän asetuksen noudattamisen varmistamiseksi.

4 artikla

1. Kalastustuotteiden, jotka on laskettu vapaaseen liikkeeseen 1 päivän tammikuuta 2007 ja 17 päivän heinäkuuta 2007 välisenä aikana ja jotka ovat johonkin liitteessä lueteltuun tariffikiintiöön kuuluvia tuotteita, tulleja voidaan alentaa ilmoittajan pyynnöstä vahvistetun kiintiötullin mukaisesti.

2. Hakemus, johon on merkittävä kyseinen tariffikiintiö, on esitettävä viimeistään 14 päivänä elokuuta 2007 asianomaisen tuotteen vapaaseen liikkeeseen luovuttamisesta vastaavassa tullitoimipaikassa. Hakemuksen mukana on oltava kaikki tarvittavat asiakirjat, jotka todistavat, että tuontituote kuuluu kiintiöön ja että se on käytetty tai tullaan käyttämään liitteessä kyseiselle kiintiölle vahvistettujen loppukäyttöä koskevien ehtojen mukaisesti.

3. Tätä artiklaa sovelletaan vain, jos kyseistä tariffikiintiötä ei ole käytetty loppuun asianmukaisesti perustellun pyynnön vastaanottamispäivänä. Asetuksen (ETY) N:o 2454/93 308 a, 308 b ja 308 c artiklaa sovelletaan soveltuvin osin.

5 artikla

Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 10 päivänä heinäkuuta 2007. Neuvoston puolesta Puheenjohtaja F. TEIXEIRA DOS SANTOS

(1) EYVL L 253, 11.10.1993, s. 1. Asetus sellaisena kuin se on viimeksi muutettuna asetuksella (EY) N:o 214/2007 (EUVL L 62, 1.3.2007, s. 6).

(2) EUVL L 64, 2.3.2004, s. 7. Asetus sellaisena kuin se on muutettuna asetuksella 1723/2006 (EUVL L 324, 23.11.2006, s. 1).

(3) EYVL L 17, 21.1.2000, s. 22. Asetus sellaisena kuin se on viimeksi muutettuna asetuksella (EY) N:o 1759/2006 (EUVL L 335, 1.12.2006, s. 3).

LIITE Järjestysnumero CN-koodi Taric-koodi Tavaran kuvaus Vuotuinen kiintiö (tonnia) Kiintiötulli Kiintiökausi 09.2759 ex 0302 50 10 20 Turskat (Gadus morhua, Gadus ogac, Gadus macrocephalus), ei kuitenkaan maksa, mäti tai maiti, tuoreet, jäähdytetyt tai jäädytetyt, jalostettaviksi tarkoitetut (1) (2) 80 000 0 % 1.1.2007–31.12.2009 ex 0302 50 90 10 ex 0303 52 10 10 ex 0303 52 30 10 ex 0303 52 90 10 09.2765 ex 0305 62 00 20 25 29 Turskat (Gadus morhua, Gadus ogac, Gadus macrocephalus) ja Boreogadus saida -lajin kalat, suolatut tai suolavedessä, ei kuitenkaan kuivatut tai savustetut, jalostettaviksi tarkoitetut (1) (2) 10 000 0 % 1.1.2007–31.12.2009 ex 0305 69 10 10 09.2761 ex 0304 29 91 10 Hoki (Macruronus spp.), jäädytetyt fileet ja muu kalanliha, jalostettavaksi tarkoitettu (1) (2) 20 000 0 % 1.1.2007–31.12.2009 ex 0304 29 99 41 81 ex 0304 99 99 60 81 09.2760 ex 0303 78 11 10 Kummeliturska (Merluccius spp., ei kuitenkaan Merluccius merluccius ja Urophycis spp.) ja partanilkka (Genypterus blacodes), jäädytetty, jalostettaviksi tarkoitetut (1) (2) 15 000 0 % 1.1.2007–31.12.2009 ex 0303 78 12 10 ex 0303 78 13 10 ex 0303 78 19 11 81 ex 0303 78 90 10 ex 0303 79 93 10 09.2766 ex 0304 29 99 71 Etelän mustakitaturska (Micromesistius australis), jäädytetyt fileet ja muu kalanliha, jalostettavaksi tarkoitettu (1) (2) 2 000 0 % 1.1.2007–31.12.2009 ex 0304 99 99 91 09.2770 ex 0305 63 00 10 Sardellit (Engraulis anchoita), suolatut tai suolavedessä, eivät kuitenkaan kuivatut tai savustetut, jalostettaviksi tarkoitetut (1) (2) 10 000 0 % 1.1.2007–31.12.2009 09.2788 ex 0302 40 00 10 Silli ja silakka (Clupea harengus, Clupea pallasii), kappalepaino suurempi kuin 100 g tai ns. perhosfileen kappalepaino suurempi kuin 80 g, ei kuitenkaan maksa, mäti tai maiti, jalostettaviksi tarkoitetut (1) (2) 20 000 0 % 1.10.2007–31.12.2007 ex 0303 51 00 10 1.10.2008–31.12.2008 ex 0304 19 97 10 1.10.2009–31.12.2009 ex 0304 99 23 10 09.2792 ex 1604 12 99 10 Silli ja silakka, mausteissa ja/tai etikassa käsitelty, suolavedessä, säilytettynä tynnyreissä, joiden valutettu nettopaino on vähintään 70 kg (1) (2) 10 000 6 % 1.1.2007–31.12.2009 09.2790 ex 1604 14 16 20 Tonnikala- ja boniittifileet (ns. ”loins”), jalostettaviksi tarkoitetut (1) (2) 8 000 6 % 1.1.2007–31.12.2007 30 9 000 6 % 1.1.2008–31.12.2008 95 10 000 6 % 1.1.2009–31.12.2009 09.2762 ex 0306 11 10 10 Langustit (Palinurus spp., Panulirus spp., Jasus spp.), jäädytetyt, jalostettavaksi tarkoitetut (1) (2) (3) 1 500 6 % 1.1.2007–31.12.2009 ex 0306 11 90 10 09.2794 ex 1605 20 10 50 Pandalus borealis -lajin katkaravut, keitetyt ja kuoritut, jalostettaviksi tarkoitetut (1) (2) (4) 20 000 6 % 1.1.2007–31.12.2009 ex 1605 20 99 45 09.2785 ex 0307 49 59 10 Kalmarinrenkaat (Ommastrephes spp. – ei kuitenkaan Ommastrephes sagittatus – Nototodarus spp., Sepioteuthis spp.) ja Illex spp., jäädytetyt, mukana nahka ja evät, jalostettaviksi tarkoitetut (1) (2) 45 000 0 % 1.1.2007–31.12.2009 ex 0307 99 11 10 09.2786 ex 0307 49 59 20 Kalmari (Ommastrephes spp. – ei kuitenkaan Ommastrephes sagittatus – Nototodarus spp., Sepioteuthis spp.) ja Illex spp., jäädytetyt, kokonaiset tai lonkerot ja evät, jalostettaviksi tarkoitetut (1) (2) 1 500 0 % 1.1.2007–31.12.2009 ex 0307 99 11 20 09.2772 ex 0304 99 10 10 Surimi, jäädytetty, jalostettavaksi tarkoitettu (1) (2) 55 000 0 % 1.1.2007–31.12.2009 09.2774 ex 0304 29 58 10 Kaliforniankummeliturska (Merluccius productus), jäädytetyt fileet, jalostettaviksi tarkoitetut (1) (2) 15 000 4 % 1.1.2007–31.12.2009 09.2776 ex 0304 29 21 10 Turskat (Gadus morhua, Gadus macrocephalus), jäädytetyt fileet ja muu kalanliha, jalostettavaksi tarkoitettu (1) (2) 20 000 0 % 1.1.2007–31.12.2009 ex 0304 29 29 20 ex 0304 99 31 10 ex 0304 99 33 10 09.2778 ex 0304 29 99 65 Kampelat (Limanda aspera, Lepidopsetta bilineata, Pleuronectes quadrituberculatus), jäädytetyt fileet ja muu kalanliha, jalostettavaksi tarkoitettu (1) (2) 5 000 0 % 1.1.2007–31.12.2009 ex 0304 99 99 65 (1) Tähän alanimikkeeseen luokiteltaessa on noudatettava asiaa koskevissa yhteisön säännöksissä määrättyjä edellytyksiä. Ks. asetuksen (ETY) N:o 2454/93 291–300 artikla. (2) Tämä kiintiö koskee tuotteita, joille on tarkoitus tehdä mikä tahansa muu käsittely kuin pelkästään jokin tai jotkin seuraavista: — perkaaminen taikka sisälmysten, pyrstön tai pään poisto, — paloittelu (ei kuitenkaan kuutioiminen, fileeraus, perhosfileiden leikkaaminen, jäätyneiden harkkojen paloittelu tai limittäin olevien jäätyneiden fileeharkkojen halkaiseminen), — näytteenotto, lajittelu, — etiketöinti, — pakkaaminen, — jäähdytys, — jäädytys, — pakastus, — sulatus, erottelu. Kiintiötä ei sovelleta tuotteisiin, joille on tämän lisäksi tarkoitus tehdä kiintiön käyttöön oikeuttava käsittely (tai toimet), kun tällainen käsittely (tai toimet) tehdään vähittäismyynti- tai ateriapalveluvaiheessa. Tullinalennus myönnetään ainoastaan ihmisravinnoksi tarkoitetuille kaloille. (3) CN-koodeihin 0306111010 ja 0306119010 kuuluvat tuotteet kuuluvat kuitenkin kiintiöön, jos niille tehdään yksi tai useampi seuraavista: — jäädytetyn hummerin halkaiseminen, — jäädytetyn hummerin lämpökäsittely hummerin sisältä tulevan perkausjätteen poistamiseksi. (4) CN-koodeihin 1605201050 ja 1605209945 kuuluvat tuotteet kuuluvat kuitenkin kiintiöön, jos niille tehdään seuraava: — katkarapujen pakkauskaasukäsittely, sellaisena kuin se on määriteltynä elintarvikkeiden muista lisäaineista kuin väri- ja makeutusaineista 20 päivänä helmikuuta 1995 annetussa Euroopan parlamentin ja neuvoston direktiivissä 95/2/EY, (EYVL L 61, 18.3.1995, s. 1. Direktiivi sellaisena kuin se on viimeksi muutettuna direktiivillä 2006/52/EY (EUVL L 204, 26.7.2006, s. 10).